title: Regulamentul de punere în aplicare (UE) 2016/1356 al Comisiei din 9 august 2016 de modificare a Regulamentului de punere în aplicare (UE) nr. 1105/2010 de instituire a unei taxe antidumping definitive și de percepere cu titlu definitiv a taxei provizorii instituite asupra importurilor de fire de mare rezistență din poliester originare din Republica Populară Chineză și de încheiere a procedurii antidumping privind importurile de fire de mare rezistență din poliester originare din Republica Coreea și din Taiwan, modificat prin Regulamentul de punere în aplicare (UE) nr. 907/2011

text:
               10.8.2016

               RO

               Jurnalul Oficial al Uniunii Europene

               L 215/20

         REGULAMENTUL DE PUNERE ÎN APLICARE (UE) 2016/1356 AL COMISIEI
   din 9 august 2016
   de modificare a Regulamentului de punere în aplicare (UE) nr. 1105/2010 de instituire a unei taxe antidumping definitive și de percepere cu titlu definitiv a taxei provizorii instituite asupra importurilor de fire de mare rezistență din poliester originare din Republica Populară Chineză și de încheiere a procedurii antidumping privind importurile de fire de mare rezistență din poliester originare din Republica Coreea și din Taiwan, modificat prin Regulamentul de punere în aplicare (UE) nr. 907/2011
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (1) (denumit în continuare „regulamentul de bază”),
   având în vedere Regulamentul de punere în aplicare (UE) nr. 1105/2010 al Consiliului din 29 noiembrie 2010 de instituire a unei taxe antidumping definitive și de percepere cu titlu definitiv a taxei provizorii instituite asupra importurilor de fire de mare rezistență din poliester originare din Republica Populară Chineză și de încheiere a procedurii antidumping privind importurile de fire de mare rezistență din poliester originare din Republica Coreea și din Taiwan (2), în special articolul 4,
   întrucât:
   A.   MĂSURI ÎN VIGOARE

               (1)

               Prin Regulamentul de punere în aplicare (UE) nr. 1105/2010, Consiliul a impus o taxă antidumping definitivă asupra importurilor de fire de mare rezistență din poliester (altele decât ața de cusut), necondiționate pentru vânzarea cu amănuntul, inclusiv monofilamente având sub 67 decitex, originare din Republica Populară Chineză (denumită în continuare „RPC”), încadrate în prezent la codul NC 5402 20 00 (denumite în continuare „produsul în cauză”).

               (2)

               Ca urmare a numărului mare de producători-exportatori care au cooperat la ancheta care a condus la instituirea taxei antidumping (denumită în continuare „ancheta inițială”) în RPC, s-a constituit un eșantion de producători-exportatori chinezi și au fost impuse niveluri individuale ale taxei de la 0 % la 5,5 % societăților incluse în eșantion, în timp ce altor societăți care au cooperat, dar care nu au fost incluse în eșantion, li s-a atribuit un nivel al taxei de 5,3 %. Lista acestor societăți figurează în anexa la Regulamentul de punere în aplicare (UE) nr. 1105/2010. Anexa respectivă a fost modificată prin Regulamentul de punere în aplicare (UE) 907/2011 al Consiliului (3). Două societăți cooperante neincluse în eșantion au fost anchetate individual în temeiul articolului 17 alineatul (3) din regulamentul de bază. Acestora li s-au acordat taxe de 0 %, respectiv 9,8 %. O taxă de 9,8 % pentru RPC a fost aplicată tuturor celorlalte societăți.

               (3)

               Articolul 4 din Regulamentul de punere în aplicare (UE) nr. 1105/2010 oferă posibilitatea de a se acorda taxa vamală aplicabilă societăților cooperante neincluse în eșantion, și anume 5,3 %, noilor producători-exportatori chinezi care furnizează suficiente elemente de probă Comisiei prin care demonstrează că îndeplinesc criteriile stabilite la respectivul articol.. Criteriile sunt următoarele:

                           —

                           nu a exportat în Uniune produsul în cauză în cursul perioadei anchetei inițiale (de la 1 iulie 2008 până la 30 iunie 2009);

                           —

                           nu este afiliat niciunui exportator sau producător din RPC care face obiectul măsurilor instituite prin Regulamentul de punere în aplicare (UE) nr. 1105/2010;

                           —

                           a exportat efectiv în Uniune produsul în cauză după perioada anchetei inițiale care stă la baza măsurilor sau și-a asumat obligația contractuală irevocabilă de a exporta o cantitate importantă în Uniune.

         B.   CEREREA DE ACORDARE A TRATAMENTULUI DE NOU PRODUCĂTOR-EXPORTATOR

               (4)

               Societatea chineză Zhejiang Kingsway High-Tech Fiber Co. Ltd. (denumită în continuare „solicitantul”) a solicitat să i se acorde nivelul taxei aplicabile societăților cooperante care nu au fost incluse în eșantion („tratament de nou producător-exportator” sau „TNPE”).

               (5)

               S-a efectuat o examinare pentru a determina dacă solicitantul întrunește criteriile pentru acordarea TNPE în conformitate cu articolul 4 din Regulamentul de punere în aplicare (UE) nr. 1105/2010.

               (6)

               Solicitantului i s-a trimis un chestionar prin care i s-a cerut să furnizeze elemente de probă pentru a dovedi că îndeplinește toate criteriile menționate mai sus, prevăzute la articolul 4 din Regulamentul de punere în aplicare (UE) nr. 1105/2010.

               (7)

               Comisia a căutat și a verificat toate informațiile pe care le-a considerat necesare pentru a stabili dacă solicitantul întrunește cele trei criterii pentru acordarea TNPE. S-a efectuat o vizită de verificare în localurile solicitantului în Haining, RPC.

               (8)

               Solicitantul a prezentat suficiente elemente de probă pentru a demonstra că îndeplinește cele trei criterii menționate la articolul 4 din Regulamentul de punere în aplicare (UE) nr. 1105/2010. Mai exact, solicitantul a putut dovedi că:

                           (i)

                           a fost instituit în 2013 și că producția produsului în cauză a început la sfârșitul anului 2014, și anume după perioada de anchetă;

                           (ii)

                           nu este afiliat niciunui exportator sau producător din China care face obiectul măsurilor antidumping instituite prin Regulamentul de punere în aplicare (UE) nr. 1105/2010; și

                           (iii)

                           a început efectiv să exporte produsul în cauză către Uniune începând cu luna februarie 2015.

               (9)

               Prin urmare, solicitantului ar trebui să i se acorde nivelul taxei aplicabile societăților cooperante neincluse în eșantion, și anume 5,3 %, în conformitate cu articolul 4 din Regulamentul de punere în aplicare (UE) nr. 1105/2010, și ar trebui să fie adăugat pe lista producătorilor-exportatori cooperanți din China care nu au fost incluși în eșantion.

               (10)

               Comisia a informat solicitantul și industria din Uniune cu privire la concluziile de mai sus și le-a dat acestora posibilitatea să își prezinte observațiile. Nu s-au primit observații.

               (11)

               Prezentul regulament este în conformitate cu avizul Comitetului instituit în temeiul articolului 15 alineatul (1) din regulamentul de bază,

         ADOPTĂ PREZENTUL REGULAMENT:
   Articolul 1
   Anexa menționată la articolul 1 din Regulamentul de punere în aplicare (UE) nr. 907/2011 de modificare a Regulamentului de punere în aplicare (UE) nr. 1105/2010 se înlocuiește cu următorul text:

         „ANEXĂ

            PRODUCĂTORI-EXPORTATORI CHINEZI COOPERANȚI CARE NU AU FOST INCLUȘI ÎN EȘANTION

            Cod adițional Taric A977

                     Denumirea societății

                     Orașul

                     Heilongjiang Longdi Co., Ltd

                     Harbin

                     Jiangsu Hengli Chemical Fibre Co. Ltd

                     Wujiang

                     Hyosung Chemical Fiber (Jiaxing) Co., Ltd

                     Jiaxing

                     Shanghai Wenlong Chemical Fiber Co., Ltd

                     Shanghai

                     Shaoxing Haiu Chemistry Fibre Co. Ltd

                     Shaoxing

                     Sinopec Shanghai Petrochemical Company

                     Shanghai

                     Wuxi Taiji Industry Co., Ltd

                     Wuxi

                     Zhejiang Kingsway High-Tech Fiber Co. Ltd.

                     Haining City”

   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 9 august 2016.

            Pentru Comisie

            Președintele

         Jean-Claude JUNCKER

      (1)  JO L 343, 22.12.2009, p. 51.

      (2)  JO L 315, 1.12.2010, p. 1.

      (3)  Regulamentul de punere în aplicare (UE) nr. 907/2011 al Consiliului din 6 septembrie 2011 de modificare a Regulamentului de punere în aplicare (UE) nr. 1105/2010 de instituire a unei taxe antidumping definitive și de percepere cu titlu definitiv a taxei provizorii instituite asupra importurilor de fire de mare rezistență din poliester originare din Republica Populară Chineză și de încheiere a procedurii antidumping privind importurile de fire de mare rezistență din poliester originare din Republica Coreea și din Taiwan (JO L 232, 9.9.2011, p. 29).


title: Regulamentul de punere în aplicare (UE) 2015/357 al Consiliului din 5 martie 2015 privind punerea în aplicare a Regulamentului (UE) nr. 208/2014 privind măsuri restrictive împotriva anumitor persoane, entități și organisme având în vedere situația din Ucraina

text:
               6.3.2015

               RO

               Jurnalul Oficial al Uniunii Europene

               L 62/1

         REGULAMENTUL DE PUNERE ÎN APLICARE (UE) 2015/357 AL CONSILIULUI
   din 5 martie 2015
   privind punerea în aplicare a Regulamentului (UE) nr. 208/2014 privind măsuri restrictive împotriva anumitor persoane, entități și organisme având în vedere situația din Ucraina
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 208/2014 al Consiliului din 5 martie 2014 privind măsuri restrictive împotriva anumitor persoane, entități și organisme având în vedere situația din Ucraina (1), în special articolul 14 alineatul (1),
   întrucât:

               (1)

               La 5 martie 2014, Consiliul a adoptat Regulamentul (UE) nr. 208/2014.

               (2)

               Pe baza unei reexaminări de către Consiliu, rubricile pentru 18 persoane ar trebui să fie modificate.

               (3)

               Prin urmare, anexa I la Regulamentul (UE) nr. 208/2014 ar trebui modificată în consecință,

         ADOPTĂ PREZENTUL REGULAMENT:
   Articolul 1
   Anexa I la Regulamentul (UE) nr. 208/2014 se înlocuiește cu textul care figurează în anexa la prezentul regulament.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 martie 2015.

            Pentru Consiliu

            Președintele

         D. REIZNIECE-OZOLA

      (1)  JO L 66, 6.3.2014, p. 1.

      ANEXĂ

            „ANEXA I

               Lista persoanelor, entităților și organismelor menționate la articolul 2

                        Nume

                        Informații de identificare

                        Expunere de motive

                        Data includerii pe listă

                        1.

                        Viktor Fedorovych Yanukovych
                        (Віктор Федорович Янукович),
                        Viktor Fedorovich Yanukovich
                        (Виктор Фёдорович Янукович)

                        născut la 9 iulie 1950 în Yenakiieve (Donetsk oblast), fost președinte al Ucrainei

                        Persoană care face obiectul unor proceduri penale declanșate de către autoritățile ucrainene pentru deturnarea de fonduri sau active publice.

                        6.3.2014

                        2.

                        Vitalii Yuriyovych Zakharchenko
                        (Віталій Юрійович Захарченко),
                        Vitaliy Yurievich Zakharchenko
                        (Виталий Юрьевич Захарченко)

                        născut la 20 ianuarie 1963 în Kostiantynivka (Donetsk oblast), fost ministru al Internelor

                        Persoană care face obiectul unor proceduri penale declanșate de către autoritățile ucrainene pentru deturnarea de fonduri sau active publice.

                        6.3.2014

                        3.

                        Viktor Pavlovych Pshonka
                        (Віктор Павлович Пшонка)

                        născut la 6 februarie 1954 în Serhiyivka (Donetsk oblast), fost procuror general al Ucrainei

                        Persoană care face obiectul unor proceduri penale declanșate de către autoritățile ucrainene pentru deturnarea de fonduri sau active publice.

                        6.3.2014

                        4.

                        Olena Leonidivna Lukash
                        (Олена Леонідівна Лукаш),
                        Elena Leonidovna Lukash
                        (Елена Леонидовна Лукаш)

                        născută la 12 noiembrie 1976 în Rîbnița (Moldova), fost ministru al Justiției

                        Persoană care face obiectul unor anchete efectuate de către autoritățile ucrainene pentru abuz în serviciu în calitate de titular al unei funcții publice pentru a procura un avantaj nejustificat pentru sine sau pentru o terță parte, cauzând prin aceasta un prejudiciu fondurilor publice ucrainene.

                        6.3.2014

                        5.

                        Andrii Petrovych Kliuiev
                        (Андрій Петрович Клюєв),
                        Andriy Petrovych Klyuyev

                        născut la 12 august 1964 în Donetsk, fost șef al administrației prezidențiale a Ucrainei

                        Persoană care face obiectul unor proceduri penale declanșate de către autoritățile ucrainene pentru deturnarea de fonduri sau active publice și în legătură cu exercitarea defectuoasă a atribuțiilor de serviciu din partea unui titular al unei funcții publice pentru a procura un avantaj nejustificat pentru sine sau o terță parte, cauzând prin aceasta un prejudiciu bugetului ucrainean sau activelor publice ucrainene.

                        6.3.2014

                        6.

                        Viktor Ivanovych Ratushniak
                        (Віктор Іванович Ратушняк)

                        născut la 16 octombrie 1959, fost ministru adjunct al Internelor

                        Persoană care face obiectul unor proceduri penale declanșate de către autoritățile ucrainene pentru deturnarea de fonduri sau active publice și pentru complicitate la aceasta.

                        6.3.2014

                        7.

                        Oleksandr Viktorovych Yanukovych
                        (Олександр Вікторович Янукович)

                        născut la 10 iulie 1973 în Yenakiieve (Donetsk oblast), fiul fostului președinte, om de afaceri

                        Persoană care face obiectul unor proceduri penale declanșate de către autoritățile ucrainene pentru deturnarea de fonduri sau active publice.

                        6.3.2014

                        8.

                        Viktor Viktorovych Yanukovych
                        (Віктор Вікторович Янукович)

                        născut la 16 iulie 1981 în Yenakiieve (Donetsk oblast), fiul fostului președinte, membru al Verkhovna Rada a Ucrainei

                        Persoană care face obiectul unor anchete efectuate de către autoritățile ucrainene pentru deturnarea de fonduri sau active publice. Persoană asociată cu o persoană desemnată (fostul președinte al Ucrainei, Viktor Fedorovych Yanukovych) care face obiectul unor proceduri penale declanșate de către autoritățile ucrainene pentru deturnarea de fonduri sau active publice.

                        6.3.2014

                        9.

                        Artem Viktorovych Pshonka
                        (Артем Вікторович Пшонка)

                        născut la 19 martie 1976 în Kramatorsk (Donetsk oblast), fiul fostului procuror general, șeful adjunct al facțiunii Partidului Regiunilor din Verkhovna Rada a Ucrainei

                        Persoană care face obiectul unor proceduri penale declanșate de către autoritățile ucrainene pentru deturnarea de fonduri sau active publice și pentru complicitate la aceasta.

                        6.3.2014

                        10.

                        Serhii Petrovych Kliuiev
                        (Сергій Петрович Клюєв),
                        Serhiy Petrovych Klyuyev

                        născut la 19 august 1969 în Donetsk, fratele lui Andrii Kliuiev, om de afaceri

                        Persoană care face obiectul unei anchete efectuate de către autoritățile ucrainene pentru implicarea în deturnarea de fonduri sau active publice și abuz în serviciu din partea unui titular al unei funcții publice pentru a procura un avantaj nejustificat pentru sine sau pentru o terță parte, cauzând prin aceasta un prejudiciu fondurilor sau activelor publice ucrainene. Persoană asociată cu o persoană desemnată (Andrii Petrovych Kliuiev) care face obiectul unor proceduri penale declanșate de către autoritățile ucrainene pentru deturnarea de fonduri sau active publice.

                        6.3.2014

                        11.

                        Mykola Yanovych Azarov
                        (Микола Янович Азаров),
                        Nikolai Yanovich Azarov
                        (Николай Янович Азаров)

                        născut la 17 decembrie 1947 în Kaluga (Rusia), prim-ministru al Ucrainei până în ianuarie 2014

                        Persoană care face obiectul unor proceduri penale declanșate de către autoritățile ucrainene pentru deturnarea de fonduri sau active publice.

                        6.3.2014

                        12.

                        Serhiy Vitaliyovych Kurchenko
                        (Сергій Віталійович Курченко)

                        născut la 21 septembrie 1985 în Kharkiv, om de afaceri

                        Persoană care face obiectul unor proceduri penale declanșate de către autoritățile ucrainene pentru deturnarea de fonduri sau active publice.

                        6.3.2014

                        13.

                        Dmytro Volodymyrovych Tabachnyk
                        (Дмитро Володимирович Табачник)

                        născut la 28 noiembrie 1963 în Kiev, fost ministru al Educației și Științelor

                        Persoană care face obiectul unei anchete efectuate de către autoritățile ucrainene pentru abuz în serviciu în calitate de titular al unei funcții publice pentru a procura un avantaj nejustificat pentru sine sau pentru o terță parte, cauzând prin aceasta un prejudiciu fondurilor sau activelor publice ucrainene.

                        6.3.2014

                        14.

                        Raisa Vasylivna Bohatyriova
                        (Раїса Василівна Богатирьова),
                        Raisa Vasilievna Bogatyreva
                        (Раиса Васильевна Богатырёва)

                        născută la 6 ianuarie 1953 în Bakal (Chelyabinsk oblast, Rusia), fost ministru al Sănătății

                        Persoană care face obiectul unor proceduri penale declanșate de către autoritățile ucrainene pentru deturnarea de fonduri sau active publice.

                        6.3.2014

                        15.

                        Serhiy Hennadiyovych Arbuzov
                        (Сергій Геннадійович Арбузов),
                        Sergei Gennadievich Arbuzov
                        (Сергей Геннадиевич Арбузов)

                        născut la 24 martie 1976 în Donetsk, fost prim-ministru al Ucrainei

                        Persoană care face obiectul unor proceduri penale declanșate de către autoritățile ucrainene pentru deturnarea de fonduri sau active publice.

                        15.4.2014

                        16.

                        Yuriy Volodymyrovych Ivanyushchenko
                        (Юрій Володимирович Іванющенко)

                        născut la 21 februarie 1959 în Yenakiieve (Donetsk oblast), deputat al Partidului Regiunilor

                        Persoană care face obiectul unor proceduri penale declanșate de către autoritățile ucrainene pentru deturnarea de fonduri sau active publice.

                        15.4.2014

                        17.

                        Oleksandr Viktorovych Klymenko
                        (Олександр Вікторович Клименко)

                        născut la 16 noiembrie 1980 în Makiivka (Donetsk oblast), fost ministru al Veniturilor și Încasărilor

                        Persoană care face obiectul unor proceduri penale declanșate de către autoritățile ucrainene pentru deturnarea de fonduri sau active publice și pentru abuz în serviciu din partea unui titular al unei funcții publice pentru a procura un avantaj nejustificat pentru sine sau pentru o terță parte, cauzând prin aceasta un prejudiciu fondurilor sau activelor publice ucrainene.

                        15.4.2014

                        18.

                        Edward Stavytskyi,
                        Eduard Anatoliyovych Stavytsky
                        (Едуард Анатолійович Ставицький)

                        născut la 4 octombrie 1972 în Lebedyn (Sumy oblast), fost ministru al Combustibilului și Energiei al Ucrainei
                        Se presupune că își are reședința în Israel. Cu toate acestea, se află încă în posesia cetățeniei sale ucrainene.

                        Persoană care face obiectul unor proceduri penale declanșate de către autoritățile ucrainene pentru deturnarea de fonduri sau active publice.

                        15.4.2014”


title: Regulamentul de punere în aplicare (UE) 2016/1357 al Comisiei din 9 august 2016 de supunere la înregistrare a importurilor de anumite table groase din oțeluri nealiate sau din alte oțeluri aliate originare din Republica Populară Chineză

text:
               10.8.2016

               RO

               Jurnalul Oficial al Uniunii Europene

               L 215/23

         REGULAMENTUL DE PUNERE ÎN APLICARE (UE) 2016/1357 AL COMISIEI
   din 9 august 2016
   de supunere la înregistrare a importurilor de anumite table groase din oțeluri nealiate sau din alte oțeluri aliate originare din Republica Populară Chineză
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) 2016/1036 al Parlamentului European și al Consiliului din 8 iunie 2016 privind protecția împotriva importurilor care fac obiectul unui dumping din partea țărilor care nu sunt membre ale Uniunii Europene (1) (denumit în continuare „regulamentul de bază”), în special articolul 14 alineatul (5),
   după informarea statelor membre,
   întrucât:

               (1)

               La 13 februarie 2016, Comisia Europeană (denumită în continuare „Comisia”) a deschis, printr-un aviz de deschidere publicat în Jurnalul Oficial al Uniunii Europene
                   (2), o anchetă antidumping privind importurile în Uniune de produse plate din oțeluri aliate sau nealiate (cu excepția oțelurilor inoxidabile, a oțelurilor cu siliciu numite „magnetice”, a oțelului de scule și a oțelurilor rapide), laminate la cald, neplacate și neacoperite, nerulate, cu o grosime de peste 10 mm și o lățime de minimum 600 mm sau cu o grosime de minimum 4,75 mm și de maximum 10 mm și cu o lățime de minimum 2 050 mm (denumite în continuare „tablă groasă”) originare din Republica Populară Chineză (denumită în continuare „RPC”).

         1.   PRODUSUL ÎN CAUZĂ

               (2)

               Produsul care face obiectul înregistrării (denumit în continuare „produsul în cauză”) este reprezentat de produsele plate din oțeluri aliate sau nealiate (cu excepția oțelurilor inoxidabile, a oțelurilor cu siliciu numite „magnetice”, a oțelului de scule și a oțelurilor rapide), laminate la cald, neplacate și neacoperite, nerulate, cu o grosime de peste 10 mm și o lățime de minimum 600 mm sau cu o grosime de minimum 4,75 mm și de maximum 10 mm și cu o lățime de minimum 2 050 mm, încadrate în prezent la codurile NC ex 7208 51 20, ex 7208 51 91, ex 7208 51 98, ex 7208 52 91, ex 7208 90 20, ex 7208 90 80, 7225 40 40, ex 7225 40 60 și ex 7225 99 00 (denumite în continuare „tablă groasă”), originare din RPC. Aceste coduri NC sunt menționate doar cu titlu informativ.

         2.   CEREREA

               (3)

               Cererea de înregistrare în temeiul articolului 14 alineatul (5) din regulamentul de bază a fost depusă de reclamant la 18 aprilie 2016. Aceasta a fost completată cu informații suplimentare la 7 iulie 2016. Reclamantul a solicitat ca importurile produsului în cauză să fie supuse înregistrării, astfel încât ulterior să poată fi aplicate măsuri împotriva respectivelor importuri, începând cu data înregistrării lor.

         3.   MOTIVE PENTRU ÎNREGISTRARE

               (4)

               În conformitate cu articolul 14 alineatul (5) din regulamentul de bază, Comisia poate să transmită instrucțiuni autorităților vamale în vederea adoptării măsurilor adecvate pentru a înregistra importurile, astfel încât ulterior să poată fi aplicate măsuri împotriva respectivelor importuri. Importurile pot fi supuse înregistrării în urma unei cereri din partea industriei din Uniune care conține suficiente elemente de probă pentru a justifica o astfel de acțiune.

               (5)

               Reclamantul susține că înregistrarea este justificată deoarece produsul în cauză continuă să facă obiectul unui dumping, iar importatorii au fost conștienți de practicile de dumping care au continuat pe parcursul unei perioade extinse de timp și au cauzat un prejudiciu pentru industria din Uniune. Reclamantul afirmă, de asemenea, că importurile din RPC cauzează un prejudiciu industriei din Uniune și că s-a constatat o creștere substanțială a nivelului acestor importuri, chiar și după perioada de anchetă, ceea ce ar putea compromite în mod grav efectul corectiv al taxei antidumping, în cazul în care o astfel de taxă urmează să fie aplicată.

         3.1.   Importatorii au fost sau ar fi trebuit să fie conștienți de practicile de dumping și de prejudiciul presupus sau stabilit.

               (6)

               Comisia consideră că importatorii au fost conștienți sau ar fi trebuit să fie conștienți de practicile de dumping ale producătorilor-exportatori. Plângerea a fost însoțită de suficiente elemente de probă prima facie în acest sens, iar acest lucru a fost precizat în avizul de deschidere pentru prezenta procedură (3). Versiunea neconfidențială a plângerii a estimat marjele de dumping la 28 %-73 % pentru importurile din RPC. Reclamantul a furnizat în plângere elemente de probă suficiente în care sunt descrise practicile de dumping ale producătorilor-exportatori din RPC și care, la prima vedere, nu ar fi putut și nu ar fi trebuit să fie ignorate de către importatori. În special, reclamantul a furnizat în plângere elemente de probă privind comparația dintre o valoare normală determinată pe baza informațiilor referitoare la prețurile prezentate în raportul final al USITC (pentru perioada iulie 2014-iunie 2015) și prețul de export bazat pe valoarea unitară medie trimestrială pentru importurile de tablă groasă din RPC în cazul codurilor NC aplicabile, astfel cum rezultă din datele Eurostat. De asemenea, reclamantul a inclus în plângere elemente de probă prima facie cu privire la tendința de scădere a prețurilor de import pentru RPC. Prețul de vânzare mediu al importurilor din RPC către Uniune a scăzut cu 25 % între 2012 și perioada octombrie 2014-septembrie 2015. În cererea de înregistrare, prețurile de import medii din RPC în cursul perioadei de anchetă (2015) au fost comparate cu prețurile pentru 2012, această comparație indicând o scădere de aproximativ 30 %. În fine, în plângere există suficiente elemente de probă prima facie conform cărora este cauzat un prejudiciu. Pe baza tuturor acestor informații conținute în versiunea neconfidențială a plângerii, dar și având în vedere anvergura pe care ar putea s-o aibă dumpingul și ținând seama de faptul că informațiile puse la dispoziția reclamanților au fost disponibile publicului, este rezonabil să se concluzioneze, pe baza elementelor de probă prima facie aflate la dispoziția Comisiei, că importatorii erau conștienți sau ar fi trebuit să fie conștienți de practicile de dumping și de prejudiciul presupus sau stabilit.

         3.2.   O nouă creștere substanțială a importurilor

               (7)

               De la deschiderea procedurii, în februarie 2016, a fost remarcată o creștere suplimentară de aproximativ 15 % pentru RPC atunci când s-au comparat volumele importurilor din perioada de anchetă (2015) cu datele disponibile pentru perioada de după deschidere (martie-mai 2016). Acest fapt demonstrează că a existat o creștere suplimentară substanțială a importurilor din RPC ale produsului în cauză în primele trei luni de la deschiderea prezentei anchete.

         3.3.   Compromiterea efectului corectiv al taxei

               (8)

               În documentele furnizate în cadrul acestei anchete, inclusiv în cererea de înregistrare, există elemente de probă conform cărora s-ar aduce prejudicii suplimentare dacă aceste importuri ar continua să crească în condițiile scăderii, în continuare, a prețurilor lor. În ceea ce privește prețurile, reclamantul a inclus în cererea de înregistrare elemente de probă prima facie cu privire la tendința de scădere a prețurilor de import în cazul RPC. În ceea ce privește evoluția prețurilor de import după deschiderea anchetei în februarie 2016, s-a constatat o scădere suplimentară de aproximativ 30 % pentru prețurile medii de import din RPC atunci când au fost comparate prețurile din martie-mai 2016 cu prețurile practicate în cursul perioadei de anchetă (2015). O creștere substanțială suplimentară a importurilor, pentru care există suficiente elemente de probă prima facie, astfel cum se menționează în considerentul 6 de mai sus, este susceptibilă, ținând seama de momentul în care sunt efectuate importurile, de volumul importurilor care fac obiectul unui presupus dumping, precum și de alte împrejurări (cum ar fi capacitățile în exces din China și comportamentul în materie de prețuri al producătorilor-exportatori chinezi), să compromită în mod grav efectul corectiv al oricărei taxe definitive, cu excepția cazului în care o astfel de taxă ar fi aplicată retroactiv.

               (9)

               În plus, având în vedere deschiderea actualei proceduri și ținând seama de evoluțiile importurilor din RPC în termeni de prețuri și de volume, este rezonabil să se presupună că nivelurile importurilor produsului în cauză ar putea crește în continuare înainte de adoptarea măsurilor provizorii, dacă este cazul, și că importatorii își pot mări rapid stocurile.

         4.   PROCEDURA

               (10)

               Având în vedere cele de mai sus, Comisia a concluzionat că reclamantul a furnizat elemente de probă prima facie suficiente pentru a justifica înregistrarea importurilor produsului în cauză, în conformitate cu articolul 14 alineatul (5) din regulamentul de bază.

               (11)

               Toate părțile interesate sunt invitate să își prezinte în scris punctele de vedere și să pună la dispoziție elemente de probă justificative. În plus, Comisia poate audia părțile interesate, cu condiția ca acestea să prezinte o cerere scrisă din care să reiasă că există motive speciale pentru care ar trebui să fie audiate.

         5.   ÎNREGISTRAREA

               (12)

               În conformitate cu articolul 14 alineatul (5) din regulamentul de bază, importurile produsului în cauză ar trebui să facă obiectul unei înregistrări pentru a garanta că, în cazul în care ancheta ar avea ca rezultat constatări care ar impune instituirea unei taxe antidumping și în cazul în care sunt îndeplinite condițiile necesare, taxa respectivă poate fi percepută retroactiv în cazul importurilor înregistrate, în conformitate cu articolul 10 alineatul (4) din regulamentul de bază.

               (13)

               Reclamantul estimează în plângere existența unor marje de dumping de 28 %-73 % și a unei marje medii de subcotare de 11 % pentru importurile produsului în cauză din RPC. Valoarea estimativă a taxelor care ar putea fi achitate în viitor este stabilită pentru RPC cel puțin la nivelul subcotării estimate pe baza plângerii, și anume la 11 % ad valorem din valoarea de import CIF a produsului în cauză.

         6.   PRELUCRAREA DATELOR CU CARACTER PERSONAL

               (14)

               Toate datele cu caracter personal colectate în contextul acestei înregistrări vor fi prelucrate în conformitate cu dispozițiile Regulamentului (CE) nr. 45/2001 al Parlamentului European și al Consiliului (4),

         ADOPTĂ PREZENTUL REGULAMENT:
   Articolul 1
   (1)   Autoritățile vamale sunt invitate, în temeiul articolului 14 alineatul (5) din Regulamentul (UE) 2016/1036 al Parlamentului European și al Consiliului (5), să ia măsurile corespunzătoare pentru a înregistra importurile în Uniune de produse plate din oțeluri aliate sau nealiate (cu excepția oțelurilor inoxidabile, a oțelurilor cu siliciu numite „magnetice”, a oțelului de scule și a oțelurilor rapide), laminate la cald, neplacate și neacoperite, nerulate, cu o grosime de peste 10 mm și o lățime de minimum 600 mm sau cu o grosime de minimum 4,75 mm și de maximum 10 mm și cu o lățime de minimum 2 050 mm, încadrate în prezent la codurile NC ex 7208 51 20, ex 7208 51 91, ex 7208 51 98, ex 7208 52 91, ex 7208 90 20, ex 7208 90 80, 7225 40 40, ex 7225 40 60 și ex 7225 99 00 (coduri TARIC: 7208512010, 7208519110, 7208519810, 7208529110, 7208902010, 7208908020, 7225406010, 7225990030), originare din Republica Populară Chineză.
   Înregistrarea expiră după nouă luni de la data intrării în vigoare a prezentului regulament.
   (2)   Toate părțile interesate sunt invitate să își prezinte în scris punctele de vedere, să furnizeze elemente de probă pentru susținerea lor sau să solicite să fie audiate în termen de 20 de zile de la data publicării prezentului regulament.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 9 august 2016.

            Pentru Comisie

            Președintele

         Jean-Claude JUNCKER

      (1)  JO L 176, 30.6.2016, p. 21.

      (2)  JO C 58, 13.2.2016, p. 20.

      (3)  JO C 58, 13.2.2016, p. 20 (secțiunea 3 din avizul de deschidere).

      (4)  Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (JO L 8, 12.1.2001, p. 1).

      (5)  Regulamentul (UE) 2016/1036 al Parlamentului European și al Consiliului din 8 iunie 2016 privind protecția împotriva importurilor care fac obiectul unui dumping din partea țărilor care nu sunt membre ale Uniunii Europene (JO L 176, 30.6.2016, p. 21).


title: Regulamentul de punere în aplicare (UE) 2016/1958 al Comisiei din 4 noiembrie 2016 privind clasificarea anumitor mărfuri în Nomenclatorul combinat

text:
                  9.11.2016

                  RO

                  Jurnalul Oficial al Uniunii Europene

                  L 301/9

            REGULAMENTUL DE PUNERE ÎN APLICARE (UE) 2016/1958 AL COMISIEI
      din 4 noiembrie 2016
      privind clasificarea anumitor mărfuri în Nomenclatorul combinat
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
      întrucât:

                  (1)

                  Pentru a asigura aplicarea uniformă a Nomenclatorului combinat anexat la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.

                  (2)

                  Regulamentul (CEE) nr. 2658/87 stabilește regulile generale pentru interpretarea Nomenclatorului combinat. Aceste reguli se aplică, de asemenea, oricăror alte nomenclatoare bazate integral sau parțial pe acesta sau care îi adaugă acestuia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.

                  (3)

                  În temeiul acestor reguli generale, mărfurile descrise în coloana (1) a tabelului din anexă ar trebui clasificate la codul NC indicat în coloana (2), pe baza motivelor care figurează în coloana (3) a tabelului menționat.

                  (4)

                  Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.

                  (5)

                  Măsurile prevăzute în prezentul regulament sunt conforme cu avizul Comitetului Codului vamal,

            ADOPTĂ PREZENTUL REGULAMENT:
      Articolul 1
      Mărfurile descrise în coloana (1) a tabelului din anexă se clasifică în Nomenclatorul combinat la codul NC indicat în coloana (2) a tabelului menționat.
      Articolul 2
      Informațiile tarifare obligatorii care nu sunt conforme cu prezentul regulament pot fi invocate în continuare, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.
      Articolul 3
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 4 noiembrie 2016.

               Pentru Comisie,

               pentru președinte

            Stephen QUEST

               Director general pentru impozitare și uniune vamală

         (1)  JO L 269, 10.10.2013, p. 1.

         (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).

         ANEXĂ

                     Descrierea mărfurilor

                     Clasificare
                     (cod NC)

                     Motive

                     (1)

                     (2)

                     (3)

                     Un articol format din 27 de prize într-o carcasă (o așa-numită „unitate de distribuție a energiei electrice”), cu dimensiunile de aproximativ 5 × 8 × 173 cm. Carcasa este prevăzută cu un cablu electric cu lungimea de aproximativ 3 m și cu un ștecăr pentru conectarea la o rețea electrică.
                     Articolul este prezentat pentru a fi utilizat în scopul alimentării cu energie electrică de 230 V a diverselor componente instalate în rack într-un dulap. Articolul se instalează în poziție verticală, în cutii standard de rețea. De asemenea, articolul înregistrează și transmite date interne (cum ar fi electricitatea, tensiunea, puterea de ieșire și consumul) și mesaje de alarmă (dacă valorile devin superioare sau inferioare anumitor praguri) prin intermediul cardului de comunicare inclus.
                     A se vedea imaginea (*).

                     8537 10 99

                     Clasificarea se stabilește pe baza regulilor generale 1 și 6 de interpretare a Nomenclatorului combinat și pe baza textului codurilor NC 8537 , 8537 10  și 8537 10 99 .
                     Clasificarea la poziția 8544  drept cablu prevăzut cu conectori este exclusă, întrucât articolul este conceput pentru a funcționa ca un aparat pentru distribuirea electricității.
                     Deoarece articolul este format din mai multe prize, un cablu și un dispozitiv de comunicare, el trebuie clasificat la codul NC 8537 10 99 , ca alte tablouri, panouri, console, pupitre, dulapuri și alte suporturi echipate cu mai multe aparate de la pozițiile 8535  sau 8536 , pentru comanda sau distribuirea electricității.

            (*)  Imaginea are caracter pur informativ.


title: Regulamentul de punere în aplicare (UE) nr. 1142/2011 al Comisiei din 10 noiembrie 2011 de stabilire a anexelor X și XI la Regulamentul (CE) nr. 4/2009 al Consiliului privind competența, legea aplicabilă, recunoașterea și executarea hotărârilor și cooperarea în materie de obligații de întreținere

text:
               11.11.2011

               RO

               Jurnalul Oficial al Uniunii Europene

               L 293/24

         REGULAMENTUL DE PUNERE ÎN APLICARE (UE) NR. 1142/2011 AL COMISIEI
   din 10 noiembrie 2011
   de stabilire a anexelor X și XI la Regulamentul (CE) nr. 4/2009 al Consiliului privind competența, legea aplicabilă, recunoașterea și executarea hotărârilor și cooperarea în materie de obligații de întreținere
   COMISIA EUROPEANĂ,
   având în vedere Tratatul privind funcționarea Uniunii Europene, în special articolul 291 alineatul (2),
   având în vedere Regulamentul (CE) nr. 4/2009 al Consiliului din 18 decembrie 2008 privind competența, legea aplicabilă, recunoașterea și executarea hotărârilor și cooperarea în materie de obligații de întreținere (1), în special articolul 73 alineatele (1) și (2),
   având în vedere Regulamentul (CE) nr. 2201/2003 al Consiliului din 27 noiembrie 2003 privind competența, recunoașterea și executarea hotărârilor judecătorești în materie matrimonială și în materia răspunderii părintești, de abrogare a Regulamentului (CE) nr. 1347/2000 (2), în special articolul 70,
   având în vedere Regulamentul (UE) nr. 182/2011 al Parlamentului European și al Consiliului din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie (3),
   întrucât:

               (1)

               Anexa X la Regulamentul (CE) nr. 4/2009 trebuie să enumere autoritățile administrative la care se face referire la articolul 2 alineatul (2) din regulamentul respectiv.

               (2)

               Finlanda, Suedia și Regatul Unit au notificat Comisiei autoritățile administrative care trebuie incluse în anexa X la Regulamentul (CE) nr. 4/2009.

               (3)

               Autoritățile administrative notificate de Finlanda, Suedia și Regatul Unit și enumerate la anexa I îndeplinesc cerințele prevăzute la articolul 2 alineatul (2) din Regulamentul (CE) nr. 4/2009.

               (4)

               Anexa XI la Regulamentul (CE) nr. 4/2009 enumeră autoritățile competente prevăzute la articolul 47 alineatul (3) din regulamentul respectiv.

               (5)

               Finlanda a notificat Comisiei o autoritate competentă care să fie enumerată în anexa XI la Regulamentul (CE) nr. 4/2009.

               (6)

               Regatului Unit și Irlandei au obligații în temeiul Regulamentului (CE) nr. 4/2009 și participă, prin urmare, la adoptarea și la aplicarea prezentului regulament.

               (7)

               În conformitate cu articolele 1 și 2 din Protocolul privind poziția Danemarcei, anexat la Tratatul privind Uniunea Europeană și Tratatul privind funcționarea Uniunii Europene, Danemarca nu participă la adoptarea prezentului regulament și prin urmare, nu are obligații în temeiul acesteia și nici nu face obiectul aplicării sale, fără a se aduce atingere posibilității ca Danemarca să pună în aplicare conținutul acestuia, în conformitate cu Acordul din 19 octombrie 2005 între Comunitatea Europeană și Regatul Danemarcei privind competența judiciară, recunoașterea și executarea hotărârilor în materie civilă și comercială (4).

               (8)

               Măsurile prevăzute în prezentul regulament sunt în conformitate cu avizul Comitetului privind legislația aplicabilă, competența, recunoașterea și executarea hotărârilor în materie matrimonială, a răspunderii părintești și a obligațiilor de întreținere.

               (9)

               Anexele X și XI la Regulamentul (CE) nr. 4/2009 trebuie, prin urmare, stabilite în consecință.

         ADOPTĂ PREZENTUL REGULAMENT:
   Articolul 1
   Textul anexelor X și XI la Regulamentul (CE) nr. 4/2009 este prezentat în anexele I și II la prezentul regulament.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în statele membre în conformitate cu tratatele.
      Adoptat la Bruxelles, 10 noiembrie 2011.

            Pentru Comisie

            Președintele

         José Manuel BARROSO

      (1)  JO L 7, 10.1.2009, p. 1.

      (2)  JO L 338, 23.12.2003, p. 1.

      (3)  JO L 55, 28.2.2011, p. 13.

      (4)  JO L 299, 16.11.2005, p. 62.

      ANEXA I

            „ANEXA X
            Autoritățile administrative la care se face referire la articolul 2 alineatul (2) din Regulamentul (CE) nr. 4/2009 sunt următoarele:

                        —

                        în Finlanda, Biroul afacerilor sociale (Sosiaalilautakunta/Socialnämnd),

                        —

                        în Suedia, Autoritatea responsabilă cu aplicarea legii (Kronofogdemyndigheten),

                        —

                        în Regatul Unit:

                                    (a)

                                    în Anglia, Țara Galilor și Scoția, Comisia privind obligațiile de întreținere și executarea acestora (Child Maintenance and Enforcement Commission – CMEC),

                                    (b)

                                    În Irlanda de Nord, Departamentul pentru dezvoltare socială al Irlandei de Nord (Department for Social Development Northern Ireland – DSDNI).”

      ANEXA II

            „ANEXA XI
            Autoritățile competente menționate la articolul 47 alineatul (3) din Regulamentul (CE) nr. 4/2009 sunt următoarele:

                        —

                        în Finlanda, Biroul de asistență juridică (Oikeusaputoimisto/Rättshjälpsbyrå).”


title: Regulamentul de punere în aplicare (UE) 2016/1227 al Comisiei din 27 iulie 2016 de modificare a Regulamentului (CEE) nr. 2568/91 privind caracteristicile uleiurilor de măsline și ale uleiurilor din resturi de măsline, precum și metodele de analiză a acestora

text:
               28.7.2016

               RO

               Jurnalul Oficial al Uniunii Europene

               L 202/7

         REGULAMENTUL DE PUNERE ÎN APLICARE (UE) 2016/1227 AL COMISIEI
   din 27 iulie 2016
   de modificare a Regulamentului (CEE) nr. 2568/91 privind caracteristicile uleiurilor de măsline și ale uleiurilor din resturi de măsline, precum și metodele de analiză a acestora
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 91 primul paragraf litera (d) și articolul 91 al doilea paragraf,
   întrucât:

               (1)

               Regulamentul (CEE) nr. 2568/91 al Comisiei (2) definește caracteristicile chimice și organoleptice ale uleiului de măsline și ale uleiului din resturi de măsline și stabilește metodele de evaluare a caracteristicilor respective. Aceste metode sunt actualizate periodic pe baza avizului experților chimiști și în conformitate cu activitățile desfășurate în cadrul Consiliul Oleicol Internațional (IOC).

               (2)

               Pentru a se asigura punerea în aplicare la nivelul Uniunii a celor mai recente standarde internaționale stabilite de IOC, este necesară actualizarea metodei de determinare a acidității libere și a metodei legate de evaluarea organoleptică a uleiurilor de măsline virgine, prevăzute în Regulamentul (CEE) nr. 2568/91.

               (3)

               Prin urmare, Regulamentul (CEE) nr. 2568/91 ar trebui modificat în consecință.

               (4)

               Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,

         ADOPTĂ PREZENTUL REGULAMENT:
   Articolul 1
   Regulamentul (CEE) nr. 2568/91 se modifică după cum urmează:

               1.

               Anexa II se înlocuiește cu textul din anexa I la prezentul regulament.

               2.

               Anexa XII se modifică în conformitate cu anexa II la prezentul regulament.

         Articolul 2
   Prezentul regulament intră în vigoare în a șaptea zi de la data publicării sale în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 27 iulie 2016.

            Pentru Comisie

            Președintele

         Jean-Claude JUNCKER

      (1)  JO L 347, 20.12.2013, p. 671.

      (2)  Regulamentul (CEE) nr. 2568/91 al Comisiei din 11 iulie 1991 privind caracteristicile uleiurilor de măsline și ale uleiurilor din resturi de măsline, precum și metodele de analiză a acestora (JO L 248, 5.9.1991, p. 1).

      ANEXA I

            „ANEXA II

               DETERMINAREA ACIZILOR GRAȘI LIBERI, METODA LA RECE

            1.   OBIECTUL ȘI DOMENIUL DE APLICARE
            Această metodă descrie determinarea acizilor grași liberi din uleiurile de măsline și din uleiurile din resturi de măsline. Conținutul de acizi grași liberi se exprimă prin aciditatea calculată ca procentaj de acid oleic.
            2.   PRINCIPIU
            Se dizolvă o probă într-un amestec de solvenți, apoi se titrează acizii grași liberi prezenți cu ajutorul unei soluții de hidroxid de potasiu sau de hidroxid de sodiu.
            3.   REACTIVI
            Toți reactivii trebuie să aibă o calitate analitică recunoscută, iar apa utilizată trebuie să fie distilată sau cu un grad de puritate echivalent.
            3.1.   Eter dietilic; etanol în concentrație de 95 % (V/V), amestec în volum de 1 la 1.
            Se neutralizează exact în momentul folosirii cu soluția de hidroxid de potasiu (3.2) în prezența prin adăugarea a 0,3 ml din soluția de fenolftaleină (3.3) la 100 ml de amestec.

                           Nota 1:

                        Eterul dietilic este foarte inflamabil și poate forma peroxizi explozivi. A se utiliza cu precauții speciale.

                           Nota 2:

                        În cazul în care nu se poate utiliza eter dietilic, se poate folosi un amestec de solvenți conținând etanol și toluen. Dacă este necesar, etanolul se poate înlocui cu propanol-2.

                  3.2.   Hidroxid de potasiu sau hidroxid de sodiu, soluție etanolică titrată sau soluție apoasă c(KOH) [sau c(NaOH)] aproximativ 0,1 mol/l sau, dacă este necesar, c(KOH) [sau c(NaOH)] aproximativ 0,5 moli la litru. Sunt disponibile soluții în comerț.
            Concentrația exactă a soluției de hidroxid de potasiu (sau a soluției de hidroxid de sodiu) trebuie să fie cunoscută și verificată înainte de folosire. Se utilizează o soluție preparată cu cel puțin cinci zile înainte de folosire și decantată într-un flacon de sticlă maro cu un dop de cauciuc. Soluția trebuie să fie incoloră sau de nuanța galben pai.
            Dacă se observă separarea fazelor atunci când se folosește soluție apoasă de hidroxid de potasiu (sau de hidroxid de sodiu), se înlocuiește soluția apoasă cu o soluție etanolică.

                           Nota 3:

                        O soluție incoloră stabilă de hidroxid de potasiu (sau de hidroxid de sodiu) se poate prepara în modul următor. Se pun la fiert 1 000 ml de etanol sau de apă cu 8 g de hidroxid de potasiu (sau de hidroxid de sodiu) și 0,5 g de pilitură de aluminiu și se continuă fierberea la reflux timp de o oră. Se distilează imediat. Se dizolvă în distilat cantitatea de hidroxid de potasiu (sau de hidroxid de sodiu) necesară. Se lasă în repaus timp de mai multe zile și se decantează lichidul limpede supernatant de precipitatul de carbonat de potasiu (sau de carbonat de sodiu).

                  Soluția poate fi preparată și fără distilare, astfel: la 1 000 ml de etanol (sau de apă) se adaugă 4 ml de butilat de aluminiu și se lasă amestecul în repaus timp de câteva zile. Se decantează lichidul supernatant și se dizolvă cantitatea necesară de hidroxid de potasiu (sau de hidroxid de sodiu). Soluția se poate utiliza ca atare.
            3.3.   Fenolftaleină, soluție de 10 g/l în etanol în concentrație de 95-96 % (V/V) sau albastru alcalin 6B sau timolftaleină, soluție de 20 g/l în etanol în concentrație de 95-96 % (V/V). În cazul uleiurilor foarte colorate, se folosește albastru alcalin sau timolftaleină.
            4.   APARATURĂ
            Materiale obișnuite de laborator, în special:

                        4.1.

                        balanță analitică;

                        4.2.

                        balon conic cu capacitatea de 250 ml;

                        4.3.

                        biuretă cu capacitatea de 10 ml, clasa A, gradată la 0,05 ml, sau o biuretă automată echivalentă.

                  5.   MOD DE LUCRU
            5.1.   Prepararea probei

            Când este tulbure, proba trebuie filtrată.
            5.2.   Mostra

            Se prelevează o probă, în funcție de aciditatea presupusă, după indicațiile din tabelul următor:

                        Aciditatea presupusă
                        (aciditate oleică g/100g)

                        Masa probei (în g)

                        Precizia de cântărire a mostrei (în g)

                        0-2

                        10

                        0,02

                        > 2-7,5

                        2,5

                        0,01

                        > 7,5

                        0,5

                        0,001

                  Se cântărește proba în balonul conic (4.2).
            5.3.   Determinare

            Se dizolvă proba (5.2) într-o cantitate de 50-100 ml de amestec de eter dietilic și etanol (3.1), neutralizat în prealabil.
            Se titrează în timp ce se agită, cu soluția de hidroxid de potasiu (sau de hidroxid de sodiu) de 0,1 mol/l (3.2) (a se vedea nota 4) până când se modifică indicatorul (culoarea indicatorului colorat persistă cel puțin 10 secunde).

                           Nota 4:

                        În cazul în care cantitatea necesară de soluție de hidroxid de potasiu (sau de hidroxid de sodiu) de 0,1 mol/l depășește 10 ml, se folosește soluția de 0,5 mol/l sau se modifică masa probei în funcție de aciditatea liberă presupusă și de tabelul propus.

                           Nota 5:

                        În cazul în care soluția devine tulbure în timpul titrării, se adaugă o cantitate suficientă de amestec de solvenți (3.1) pentru a se obține o soluție limpede.

                  O a doua determinare se efectuează doar dacă primul rezultat depășește limita specificată pentru categoria uleiului.
            6.   EXPRIMAREA REZULTATELOR
            Aciditatea, exprimată în procente de acid oleic, în greutate, este egală cu:

            unde:

                        V

                        =

                        volumul soluției titrate de hidroxid de potasiu (sau de hidroxid de sodiu) utilizate, în mililitri;

                        c

                        =

                        concentrația exactă, în mol/l, a soluției titrate de hidroxid de potasiu (sau de hidroxid de sodiu) utilizate;

                        M

                        =

                        282 g/mol, masa molară în grame la mol de acid oleic;

                        m

                        =

                        masa în grame a probei.

                  Aciditatea oleică se raportează după cum urmează:

                        (a)

                        cu două zecimale pentru valorile de la 0 la 1 inclusiv;

                        (b)

                        cu o zecimală pentru valorile de la 1 la 100 inclusiv.”

      ANEXA II
      Anexa XII la Regulamentul (CEE) nr. 2568/91 se modifică după cum urmează:

                  1.

                  Punctul 3.3 se înlocuiește cu următorul text:
                  „3.3.   Terminologie opțională în scopul etichetării

                  La cerere, președintele comisiei poate atesta faptul că uleiurile evaluate respectă definițiile și intervalele care corespund doar termenilor următori, în funcție de intensitatea și de percepția atributelor.
                  Atributele pozitive (fructat, amar și picant): în funcție de intensitatea percepției:

                              —

                                 robust, atunci când mediana atributului este mai mare de 6;

                              —

                                 mediu, atunci când mediana atributului este cuprinsă între 3 și 6;

                              —

                                 delicat, atunci când mediana atributului este mai mică de 3.

                                 Fructat

                              Ansamblul senzațiilor olfactive caracteristice ale uleiului, care depinde de soiul măslinelor și care provine de la fructe sănătoase și proaspete, în care nu predomină nici atributul fructat verde și nici atributul fructat copt. Senzațiile sunt percepute direct și/sau retronazal.

                                 Fructat verde

                              Set de senzații olfactive caracteristice uleiului, amintind de cele ale fructelor verzi, care depind de soiul măslinelor și provin de la fructe verzi, sănătoase și proaspete. Senzațiile sunt percepute direct și/sau retronazal.

                                 Fructat copt

                              Set de senzații olfactive caracteristice uleiului, amintind de cele ale fructelor coapte, care depind de soiul măslinelor și provin de la fructe sănătoase și proaspete. Senzațiile sunt percepute direct și/sau retronazal.

                                 Echilibrat

                              Un ulei care nu este dezechilibrat, adică senzația olfactivă, gustativă și tactilă generată de un ulei în cazul căruia mediana atributului amar și mediana atributului picant nu depășesc cu mai mult de două puncte mediana atributului fructat.

                                 Ulei dulce

                              Un ulei în cazul căruia mediana atributului amar și cea a atributului picant sunt mai mici sau egale cu 2.

                        Lista termenilor în funcție de intensitatea percepției:

                              Termeni care fac obiectul prezentării unui certificat de test organoleptic

                              Mediana atributului

                              Fructat

                              —

                              Fructat copt

                              —

                              Fructat verde

                              —

                              Fructat delicat

                              Mai mică de 3

                              Fructat mediu

                              Între 3 și 6

                              Fructat robust

                              Mai mare de 6

                              Fructat copt delicat

                              Mai mică de 3

                              Fructat copt mediu

                              Între 3 și 6

                              Fructat copt robust

                              Mai mare de 6

                              Fructat verde delicat

                              Mai mică de 3

                              Fructat verde mediu

                              Între 3 și 6

                              Fructat verde robust

                              Mai mare de 6

                              Amar delicat

                              Mai mică de 3

                              Amar mediu

                              Între 3 și 6

                              Amar robust

                              Mai mare de 6

                              Picant delicat

                              Mai mică de 3

                              Picant mediu

                              Între 3 și 6

                              Picant robust

                              Mai mare de 6

                              Ulei echilibrat

                              Mediana atributului amar și mediana atributului picant nu depășesc cu mai mult de 2 puncte mediana atributului fructat

                              Ulei dulce

                              Mediana atributului amar și mediana atributului picant nu sunt mai mari de 2”

                  2.

                  Punctul 9.1.1 se înlocuiește cu următorul text:

                              „9.1.1.

                              Degustătorii iau paharul, ținându-l acoperit cu sticla de ceas, apoi îl înclină ușor și în această poziție îl rotesc complet pentru a umezi interiorul acestuia pe o suprafață cât mai mare. După această operațiune, degustătorii îndepărtează sticla de ceas și miros proba inspirând lent și profund, pentru a evalua uleiul. Durata testului olfactiv nu trebuie să depășească 30 de secunde. Dacă nu au ajuns la nici o concluzie în acest timp, degustătorii fac o scurtă pauză înainte de a trece la o nouă testare.
                              După efectuarea testului olfactiv, degustătorii evaluează senzațiile bucale (senzații retronazale globale olfactive, gustative și tactile). În acest scop, se ia în gură o cantitate mică de ulei, de aproximativ 3 ml. Este foarte importantă distribuirea uleiului în toată cavitatea bucală, de la partea anterioară a gurii și limbii, trecând prin părțile laterale și partea posterioară, până la vălul palatului și gât, fiind bine cunoscut că gustul și senzațiile tactile sunt percepute cu o intensitate variabilă în funcție de diferitele zone ale limbii, ale palatului și ale gâtului.
                              Trebuie să se insiste asupra necesității de a răspândi uleiul în cantități suficiente și foarte lent în partea posterioară a limbii până la vălul palatului și gât, atenția degustătorului fiind dirijată spre ordinea apariției stimulilor amar și picant. Dacă nu se procedează astfel, la anumite uleiuri cei doi stimuli pot trece neobservați sau stimulul amar poate fi mascat de stimulul picant.
                              Inspirațiile scurte și succesive, care lasă aerul să pătrundă prin gură, permit nu numai buna răspândire a probei în toată cavitatea bucală, ci și perceperea pe cale retronazală a compușilor aromatici volatili, prin utilizarea forțată a acestui canal.

                                 N.B. Când degustătorii nu percep atributul fructat dintr-o probă, iar intensitatea atributului de clasare negativ este de 3,5 sau mai mică, președintele comisiei poate decide să ia măsuri pentru ca degustătorii să analizeze proba din nou la temperatura ambiantă (COI/T.20/Doc. Nr. 6/Rev. 1, septembrie 2007, secțiunea 3 – Specificații generale pentru instalarea unei săli de degustare), specificând contextul și conceptul de temperatură ambiantă. Când proba ajunge la temperatura camerei, degustătorii trebuie să o evalueze din nou pentru a verifica doar dacă se percepe atributul fructat. Dacă da, degustătorii trebuie să marcheze intensitatea pe scară.
                              Senzația tactilă de picant trebuie luată în considerare. În acest scop, se recomandă ingerarea uleiului.”

                  3.

                  Punctul 9.4 se înlocuiește cu următorul text:
                  „9.4.   Clasarea uleiului

                  Uleiul se clasează în categoriile de mai jos, în funcție de mediana defectelor și de mediana atributului fructat. Mediana defectelor se definește ca mediana defectului perceput cu cea mai mare intensitate. Mediana defectelor și mediana atributului fructat sunt exprimate cu o precizie de o zecimală.
                  Clasarea uleiului se efectuează prin compararea valorii medianei defectelor și a medianei atributului fructat cu intervalele de referință prezentate în cele ce urmează. Întrucât limitele acestor intervale s-au stabilit ținându-se cont de eroarea metodei, acestea sunt considerate absolute. Pachetele de software permit să se afișeze clasarea într-un tabel de date statistice sau ca grafic.

                              (a)

                              În cazul uleiului de măsline extravirgin, mediana defectelor este egală cu 0, iar mediana atributului fructat este mai mare de 0.

                              (b)

                              În cazul uleiului de măsline virgin, mediana defectelor este mai mare de 0 și mai mică sau egală cu 3,5, iar mediana atributului fructat este mai mare de 0.

                              (c)

                              În cazul uleiului de măsline virgin lampant, mediana defectelor depășește 3,5 sau mediana defectelor este mai mică sau egală cu 3,5, iar mediana atributului fructat este egală cu 0.

                                 Nota 1:

                              Atunci când mediana atributului amar și/sau a atributului picant depășește 5,0, președintele comisiei trebuie să declare acest lucru pe certificatul de test.
                              Pentru evaluările care au ca scop monitorizarea conformității, trebuie efectuat un singur test. În cazul contraevaluărilor, analiza trebuie să se desfășoare în duplicat, în sesiuni de testare diferite. Rezultatele analizei duplicat trebuie să fie omogene din punct de vedere statistic. (A se vedea punctul 9.5). În caz contrar, proba trebuie analizată din nou de încă două ori. Valoarea finală a medianei atributelor de clasare se va calcula pe baza valorii medii a ambelor mediane.”

                  4.

                  Se adaugă următorul punct 9.5:
                  „9.5   Criterii pentru acceptarea și respingerea duplicatelor

                  Pentru a se stabili dacă cele două rezultate ale unei analize în duplicat sunt omogene sau acceptabile din punct de vedere statistic, se utilizează eroarea normalizată, definită în cele ce urmează:

                  unde Me1 și Me2 sunt medianele celor două duplicate (mai exact, prima și a doua analiză), iar U1 și U2 sunt incertitudinile extinse obținute pentru cele două valori, calculate, după cum se specifică în apendice, astfel:

                     U
                     1 = c × s* and

                  În cazul incertitudinii extinse, c = 1,96; așadar:
                  U1 = 0,0196 × CVr × Me1

                  unde CVr
                      este coeficientul de variație robust.
                  Pentru a se declara că cele două valori obținute nu sunt diferite din punct de vedere statistic, En
                      trebuie să fie egală cu 1,0 sau mai mică.”


title: Regulamentul de punere în aplicare (UE) 2017/931 al Comisiei din 31 mai 2017 de stabilire a coeficientului de alocare care urmează să se aplice cantităților care fac obiectul cererilor de licențe de import introduse în perioada 19 mai 2017-26 mai 2017 în cadrul contingentelor tarifare deschise prin Regulamentul de punere în aplicare (UE) 2015/2081 pentru anumite cereale originare din Ucraina

text:
               1.6.2017

               RO

               Jurnalul Oficial al Uniunii Europene

               L 141/10

         REGULAMENTUL DE PUNERE ÎN APLICARE (UE) 2017/931 AL COMISIEI
   din 31 mai 2017
   de stabilire a coeficientului de alocare care urmează să se aplice cantităților care fac obiectul cererilor de licențe de import introduse în perioada 19 mai 2017-26 mai 2017 în cadrul contingentelor tarifare deschise prin Regulamentul de punere în aplicare (UE) 2015/2081 pentru anumite cereale originare din Ucraina
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 188 alineatele (1) și (3),
   întrucât:

               (1)

               Regulamentul de punere în aplicare (UE) 2015/2081 al Comisiei (2) a deschis contingente tarifare de import pentru anumite cereale originare din Ucraina.

               (2)

               Articolul 1 alineatul (1) din Regulamentul de punere în aplicare (UE) 2015/2081 stabilește, pentru perioada 1 ianuarie 2017-31 decembrie 2017, cantitatea contingentului cu numărul de ordine 09.4306 ca fiind 960 000 de tone.

               (3)

               Cantitățile care fac obiectul cererilor de licențe de import introduse de la 19 mai 2017, ora 13.00, și până la 26 mai 2017, ora 13.00, ora Bruxelles-ului, pentru contingentul cu numărul de ordine 09.4306 sunt mai mari decât cantitățile disponibile. Prin urmare, este necesar să se determine în ce măsură se pot elibera licențele de import, stabilindu-se coeficientul de alocare care urmează să se aplice cantităților solicitate pentru contingentul vizat, calculat conform articolului 7 alineatul (2) din Regulamentul (CE) nr. 1301/2006 al Comisiei (3).

               (4)

               De asemenea, nu ar trebui să se mai elibereze licențe de import pentru contingentul tarifar cu numărul de ordine 09.4306 menționat în Regulamentul de punere în aplicare (UE) 2015/2081, pentru perioada contingentară în curs.

               (5)

               Pentru a se garanta eficacitatea măsurii, este necesar ca prezentul regulament să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   (1)   Cantităților care fac obiectul cererilor de licențe de import din cadrul contingentului cu numărul de ordine 09.4306 menționat în anexa la Regulamentul de punere în aplicare (UE) 2015/2081, introduse din 19 mai 2017, ora 13.00, până la 26 mai 2017, ora 13.00, ora Bruxelles-ului, li se aplică un coeficient de alocare de 86,524176 % pentru cererile introduse în cadrul contingentului tarifar cu numărul de ordine 09.4306.
   (2)   Depunerea de noi cereri de licențe în cadrul contingentului cu numărul de ordine 09.4306 menționat în anexa la Regulamentul de punere în aplicare (UE) 2015/2081 se suspendă începând cu data de 26 mai 2017, ora 13.00, ora Bruxelles-ului, pentru perioada contingentară în curs.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 31 mai 2017.

            Pentru Comisie,

            pentru președinte

         Jerzy PLEWA

            Director general

            Direcția Generală Agricultură și Dezvoltare Rurală

      (1)  JO L 347, 20.12.2013, p. 671.

      (2)  Regulamentul de punere în aplicare (UE) 2015/2081 al Comisiei din 18 noiembrie 2015 privind deschiderea și modul de gestionare a unor contingente tarifare de import pentru anumite cereale originare din Ucraina (JO L 302, 19.11.2015, p. 81).

      (3)  Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (JO L 238, 1.9.2006, p. 13).


title: Regulamentul de punere în aplicare (UE) nr. 823/2014 al Comisiei din 28 iulie 2014 de stabilire a valorilor forfetare de import pentru fixarea prețului de intrare pentru anumite fructe și legume

text:
               29.7.2014

               RO

               Jurnalul Oficial al Uniunii Europene

               L 223/22

         REGULAMENTUL DE PUNERE ÎN APLICARE (UE) NR. 823/2014 AL COMISIEI
   din 28 iulie 2014
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 iulie 2014.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  TR

                  44,1

                  XS

                  56,8

                  ZZ

                  50,5

                  0707 00 05

                  MK

                  65,0

                  TR

                  81,4

                  ZZ

                  73,2

                  0709 93 10

                  TR

                  94,7

                  ZZ

                  94,7

                  0805 50 10

                  AR

                  123,5

                  BO

                  98,4

                  CL

                  153,3

                  NZ

                  145,2

                  TR

                  74,0

                  UY

                  114,6

                  ZA

                  133,9

                  ZZ

                  120,4

                  0806 10 10

                  BR

                  154,3

                  CL

                  81,7

                  EG

                  159,6

                  MA

                  154,4

                  TR

                  152,4

                  ZZ

                  140,5

                  0808 10 80

                  AR

                  93,9

                  BR

                  111,9

                  CL

                  115,4

                  NZ

                  130,3

                  US

                  159,4

                  ZA

                  116,6

                  ZZ

                  121,3

                  0808 30 90

                  AR

                  71,8

                  CL

                  81,4

                  NZ

                  177,1

                  ZA

                  90,3

                  ZZ

                  105,2

                  0809 10 00

                  MK

                  106,1

                  TR

                  240,9

                  XS

                  111,2

                  ZZ

                  152,7

                  0809 29 00

                  CA

                  664,5

                  TR

                  290,5

                  US

                  344,6

                  ZZ

                  433,2

                  0809 30

                  MK

                  72,6

                  TR

                  139,3

                  ZZ

                  106,0

                  0809 40 05

                  BA

                  55,3

                  MK

                  53,5

                  TR

                  141,2

                  ZZ

                  83,3

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.